Katía

Olen Katía Uusikartano, sosiaalipsykologi, LCF® Life Coach ja intohimoinen yrittäjä. Valmentajana olen lämminhenkinen kuuntelija ja taitava tsemppaaja, mentorina innostava sparraaja. Missioni on tuottaa Suomeen lisää energiaa paremmilla yöunilla ja saada ihmiset elämään omannäköistä elämäänsä sekä auttaa yrittäjiä menestymään ja kukoistamaan.

Rakastan tanssimista, puutarhanhoitoa, Barcelonaa, hyviä keskusteluja, luonnossa kävelyä ja tietysti perhettäni, johon kuuluu kolme eläväistä lasta ja huomattavasti rauhallisempi insinööri. Kuten monien muidenkin, on minunkin elämääni mahtunut monenlaisia vastoinkäymisiä, kriisejä ja muutostilanteita. Samoin kuin isoja onnistumisia, menestystä, suurta rakkautta ja iloa. Jälkikäteen ajateltuna kaikki nämä ovat valmistaneet minua tähän työhön ja tuoneet syvempää ymmärrystä elämän monimuotoisuuteen. On sinun valintasi, kerrotko itsestäsi selviytymistarinaa vai marttyyritarinaa. Minä valitsin ensimmäisen.